Perevalssi

Perevalssi () on yksi Petroskoin kaupunginosista. Se sijaitsee kaupungin lounaisosassa keskustan ja Muurmannin radan yläpuolella kohoavalla mäellä.

Kaupunginosa on saanut nimensä nykyisen linja-autoaseman tienoilla sijainneesta puutavaran lastauspaikasta. 1930-luvulla sinne alettiin rakentaa omakotitaloja. Jatkosodan aikana Perevalssilla oli suomalaisten perustama keskitysleiri. Myöhemmin se oli tunnettu huonokuntoisista puisista asuintaloistaan, joiden lähistöllä sijaitsi erilaisia teollisuuslaitoksia. Alueella on myös useita sairaaloita sekä televisio- ja radiotalot. Nykyaikaisia kerrostaloja alettiin rakentaa 1980-luvun lopulla sekä uudestaan 2000-luvun alussa.

Lähteet

Petroskoi